Tarybos sprendimas
1992 m. spalio 19 d.
dėl Bendrojo Europos ekonominės bendrijos ir Paragvajaus Respublikos bendradarbiavimo susitarimo
(92/509/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 ir 235 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Bendrija, siekdama savo tikslų išorės ekonominių santykių srityje, turėtų patvirtinti Bendrąjį susitarimą dėl prekybos ir ekonominio bendradarbiavimo su Paragvajaus Respublika,
NUSPRENDĖ:
1 straipsnis
Bendrijos vardu patvirtinamas Bendrasis susitarimas tarp Europos ekonominės bendrijos ir Paragvajaus Respublikos dėl prekybos ir ekonominio bendradarbiavimo,
Susitarimo tekstas pridedamas prie šio sprendimo.
2 straipsnis
Tarybos pirmininkas praneša kaip numatyta Susitarimo 25 straipsnyje [3].
3 straipsnis
Komisija, padedama valstybių narių atstovų, atstovauja Bendrijai Jungtiniame komitete, įsteigtame pagal Susitarimo 21 straipsnį.
4 straipsnis
Sprendimas įsigalioja kitą dieną nuo jo paskelbimo Europos Bendrijų oficialiajame leidinyje.
Priimta Liuksemburge, 1992 m. spalio 19 d.